CELEX: 32018R0182
Language: sk
Date: 2018-02-07 00:00:00
Title: Nariadenie Komisie (EÚ) 2018/182 zo 7. februára 2018, ktorým sa mení nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodný účtovný štandard 28 a medzinárodné štandardy finančného výkazníctva 1 a 12 (Text s významom pre EHP )

8.2.2018   
            
            
               SK
            
            
               Úradný vestník Európskej únie
            
            
               L 34/1
            
         NARIADENIE KOMISIE (EÚ) 2018/182
   zo 7. februára 2018,
   ktorým sa mení nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodný účtovný štandard 28 a medzinárodné štandardy finančného výkazníctva 1 a 12
   (Text s významom pre EHP)
   EURÓPSKA KOMISIA,
   so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (1), a najmä na jeho článok 3 ods. 1,
   keďže:
   
               (1)
            
            
               Nariadením Komisie (ES) č. 1126/2008 (2) sa prijali určité medzinárodné štandardy a interpretácie, ktoré existovali k 15. októbru 2008.
            
         
               (2)
            
            
               V rámci svojho pravidelného procesu zlepšovania, ktorý sa zameriava na zefektívnenie a objasnenie štandardov, Rada pre medzinárodné účtovné štandardy (IASB) uverejnila 8. decembra 2016 Cyklus ročných zlepšení štandardov IFRS – 2014 – 2016 (ďalej len „ročné zlepšenia“). Cieľom ročných zlepšení je riešiť otázky, ktoré nie sú naliehavé, ale sú potrebné, a o ktorých diskutuje IASB počas projektového cyklu a ktoré sa týkajú oblastí nekonzistentnosti v rámci medzinárodných štandardov finančného výkazníctva alebo prípadov, v ktorých sa vyžaduje objasnenie znenia.
            
         
               (3)
            
            
               Po konzultáciách s Európskou poradnou skupinou pre finančné výkazníctvo Komisia dospela k záveru, že zmeny medzinárodného účtovného štandardu (IAS) 28 a medzinárodných štandardov finančného výkazníctva (IFRS) 1 a 12 spĺňajú kritériá na prijatie stanovené v článku 3 ods. 2 nariadenia (ES) č. 1606/2002.
            
         
               (4)
            
            
               Nariadenie (ES) č. 1126/2008 by sa preto malo zodpovedajúcim spôsobom zmeniť.
            
         
               (5)
            
            
               Rada IASB stanovila dátum účinnosti zmien IFRS 12 na 1. január 2017. Ustanovenia tohto nariadenia by sa preto mali uplatňovať retroaktívne s cieľom zabezpečiť právnu istotu pre dotknutých emitentov a súlad s ostatnými účtovnými štandardmi stanovenými v nariadení (ES) č. 1126/2008.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre účtovné predpisy,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 1126/2008 sa mení takto:
   
               a)
            
            
               IAS 28 Investície do pridružených podnikov a spoločných podnikov sa mení tak, ako sa uvádza v prílohe k tomuto nariadeniu;
            
         
               b)
            
            
               IFRS 1 Prvé uplatnenie Medzinárodných štandardov finančného výkazníctva sa mení tak, ako sa uvádza v prílohe k tomuto nariadeniu;
            
         
               c)
            
            
               IFRS 12 Zverejňovanie podielov v iných účtovných jednotkách sa mení tak, ako sa uvádza v prílohe k tomuto nariadeniu.
            
         Článok 2
   Každá spoločnosť uplatňuje zmeny uvedené v článku 1 písm. a) najneskôr od dátumu začiatku svojho prvého účtovného obdobia, ktoré sa začína 1. januára 2018 alebo neskôr.
   Každá spoločnosť uplatňuje zmeny uvedené v článku 1 písm. b) od dátumu začiatku svojho prvého účtovného obdobia, ktoré sa začína 1. januára 2018 alebo neskôr.
   Každá spoločnosť uplatňuje zmeny uvedené v článku 1 písm. c) od dátumu začiatku svojho prvého účtovného obdobia, ktoré sa začína 1. januára 2017 alebo neskôr.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. februára 2018
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 243, 11.9.2002, s. 1.
   
      (2)  Nariadenie Komisie (ES) č. 1126/2008 z 3. novembra 2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy (Ú. v. EÚ L 320, 29.11.2008, s. 1).
   
      PRÍLOHA
      
         Cyklus ročných zlepšení štandardov IFRS – 2014 – 2016
      
      
         Zmeny IFRS 1
      
      
         IFRS 1 Prvé uplatnenie Medzinárodných štandardov finančného výkazníctva
         
      
      Menia sa odseky 39L a 39T, vypúšťajú sa odseky 39D, 39F a 39AA a dopĺňa sa odsek 39AD.
      DÁTUM ÚČINNOSTI
      …
      
               
                  39D
               
               
                  [Vypúšťa sa]
                  …
               
            
               
                  39F
               
               
                  [Vypúšťa sa]
                  …
               
            
               
                  39L
               
               
                  Štandardom IAS 19 Zamestnanecké požitky (v znení zmien z júna 2011) sa zmenil odsek D1 a vypustili sa odseky D10 a D11. Účtovná jednotka uplatňuje tieto zmeny pri uplatňovaní štandardu IAS 19 (v znení zmien z júna 2011).
                  …
               
            
               
                  39T
               
               
                  Dokumentom Investičné spoločnosti (zmeny IFRS 10, IFRS 12 a IAS 27) vydaným v októbri 2012 sa zmenili odseky D16, D17 a dodatok C. Účtovná jednotka uplatňuje tieto zmeny na ročné obdobia, ktoré sa začínajú 1. januára 2014 alebo neskôr. Skoršie uplatňovanie Investičných spoločností je povolené. Ak účtovná jednotka uplatní uvedené zmeny skôr, uplatní zároveň aj všetky zmeny zahrnuté v Investičných spoločnostiach.
                  …
               
            
               
                  39AA
               
               
                  [Vypúšťa sa]
                  …
               
            
               
                  39AD
               
               
                  Dokumentom Cyklus ročných zlepšení štandardov IFRS 2014 – 2016 vydaným v decembri 2016 sa zmenili odseky 39L a 39T a vypustili sa odseky 39D, 39F, 39AA a E3 až E7. Účtovná jednotka uplatňuje tieto zmeny na ročné obdobia, ktoré sa začínajú 1. januára 2018 alebo neskôr.
               
            V dodatku E sa vypúšťajú odseky E3 až E7 a ich príslušné nadpisy.
      
         DODATOK E
         
            Krátkodobé výnimky zo štandardov IFRS
         
         
            Tento dodatok je neoddeliteľnou súčasťou IFRS.
         
         …
         
                  
                     E3
                  
                  
                     [Vypúšťa sa]
                  
               
                  
                     E4
                  
                  
                     [Vypúšťa sa]
                  
               
                  
                     E4A
                  
                  
                     [Vypúšťa sa]
                  
               
                  
                     E5
                  
                  
                     [Vypúšťa sa]
                  
               
                  
                     E6
                  
                  
                     [Vypúšťa sa]
                  
               
                  
                     E7
                  
                  
                     [Vypúšťa sa]
                  
               
      
         Zmeny IFRS 12
      
      
         IFRS 12 Zverejňovanie podielov v iných účtovných jednotkách
         
      
      Dopĺňa sa odsek 5A.
      
         ROZSAH PÔSOBNOSTI
      
      …
      
               
                  5A
               
               
                  S výnimkou prípadov opísaných v odseku B17 sa požiadavky tohto IFRS uplatňujú na podiely účtovnej jednotky uvedené v odseku 5, ktoré sú klasifikované ako držané na predaj alebo v súvislosti s ukončením činností (alebo sú zaradené do skupiny na vyradenie, ktorá sa klasifikuje ako držaná na predaj alebo v súvislosti s ukončením činností) v súlade s IFRS 5 Dlhodobý majetok držaný na predaj a ukončenie činnosti.
                  …
               
            V dodatku B sa mení odsek B17.
      
         ZHRNUTIE FINANČNÝCH INFORMÁCIÍ ZA DCÉRSKE SPOLOČNOSTI, SPOLOČNÉ PODNIKY A PRIDRUŽENÉ PODNIKY (ODSEKY 12 A 21)
      
      …
      
               
                  B17
               
               
                  Keď je podiel účtovnej jednotky v dcérskej spoločnosti, spoločnom podniku alebo pridruženom podniku (alebo časť jej podielu v spoločnom podniku alebo pridruženom podniku) klasifikovaný ako držaný na predaj (alebo zaradený do skupiny na vyradenie, ktorá sa klasifikuje ako držaná na predaj) v súlade s IFRS 5, účtovná jednotka nie je povinná zverejniť zhrnutie finančných informácií za túto dcérsku spoločnosť, spoločný podnik alebo pridružený podnik v súlade s odsekmi B10 až B16.
               
            V dodatku C sa dopĺňa odsek C1D.
      
         DÁTUM ÚČINNOSTI A PRECHODNÉ USTANOVENIA
      
      …
      
               
                  C1D
               
               
                  Dokumentom Cyklus ročných zlepšení štandardov IFRS 2014 – 2016 vydaným v decembri 2016 sa doplnil odsek 5A a zmenil sa odsek B17. Účtovná jednotka uplatňuje tieto zmeny retrospektívne v súlade s IAS 8 Účtovná politika, zmeny v účtovných odhadoch a chyby na ročné obdobia, ktoré sa začínajú 1. januára 2017 alebo neskôr.
                  …
               
            
         Zmeny IAS 28
      
      
         IAS 28 Investície do pridružených podnikov a spoločných podnikov
         
      
      Menia sa odseky 18 a 36A a dopĺňa sa odsek 45E.
      
         Výnimky z uplatňovania metódy vlastného imania
      
      …
      
               
                  18.
               
               
                  Keď investíciu do pridruženého podniku alebo spoločného podniku drží alebo nepriamo drží účtovná jednotka, ktorá je organizáciou rizikového kapitálu alebo spoločným fondom, podielovým fondom a podobnou účtovnou jednotkou vrátane poistných fondov viazaných na investície, účtovná jednotka sa môže rozhodnúť oceňovať uvedené investície reálnou hodnotou v rámci hospodárskeho výsledku v súlade so štandardom IFRS 9. Účtovná jednotka prijme toto rozhodnutie samostatne pre každý pridružený podnik alebo spoločný podnik pri prvotnom vykázaní pridruženého podniku alebo spoločného podniku.
                  …
               
            
         Postupy metódy vlastného imania
      
      …
      
               
                  36A
               
               
                  Bez ohľadu na požiadavku uvedenú v odseku 36, ak má účtovná jednotka, ktorá sama nie je investičnou spoločnosťou, podiel v pridruženom podniku alebo spoločnom podniku, ktorý je investičnou spoločnosťou, účtovná jednotka sa pri uplatňovaní metódy vlastného imania môže rozhodnúť, že zachová oceňovanie reálnou hodnotou, ktorú tento investičný pridružený podnik alebo spoločný podnik uplatňuje na podiely investičného pridruženého podniku alebo spoločného podniku v dcérskych spoločnostiach. Toto rozhodnutie sa prijíma samostatne pre každý investičný pridružený podnik alebo spoločný podnik k neskoršiemu z týchto dátumov: a) dátumu, ku ktorému je tento investičný pridružený podnik alebo spoločný podnik prvotne vykázaný; b) dátumu, ku ktorému sa pridružený podnik alebo spoločný podnik stane investičnou spoločnosťou; a c) dátumu, ku ktorému sa investičný pridružený podnik alebo spoločný podnik po prvýkrát stane materskou spoločnosťou.
                  …
               
            
         DÁTUM ÚČINNOSTI A PRECHODNÉ USTANOVENIA
      
      …
      
               
                  45E
               
               
                  Dokumentom Cyklus ročných zlepšení štandardov IFRS 2014 – 2016 vydaným v decembri 2016 sa zmenili odseky 18 a 36A. Účtovná jednotka uplatňuje tieto zmeny retrospektívne v súlade s IAS 8 na ročné obdobia, ktoré sa začínajú 1. januára 2018 alebo neskôr. Skoršie uplatňovanie je povolené. Ak účtovná jednotka uplatní tieto zmeny na skoršie obdobie, túto skutočnosť zverejní.